
Raphael a topa ku Van Huffelen 


DETENSHON 
HUSTIFIKÁ? 


Blackout 
debí na 
motibunan 
tékniko 
PAG:2 


Kon ku el a hasi su kuenta, Raphael Ridriguez a topa ku sekretario di estado Alexandra van Huffelen. Dos ﬁ gura ﬂ amanta 
banda d otro riba portada di BONERIANO awe. 

KRALENDIJK- E isla 
di Boneiru a eksperensiá dos 
blackout riba 24 di novèm- 
ber. E blackout a surgi debí 
na problemanan ku e ekipo 
di sistema di transmishon 
den e sentral na Karpata. Pa 
por hasi e investigashon- 
nan nesesario, a kontratá 
un ekipo tékniko pa hasi 
investigashon ekstenso pa 
yega na e kousa di e in- 
sidente. E ekipo a keda 
formá pa ehekutivonan di 
Water – en EnergieBedrijf 
Bonaire 
(WEB),Contour 


Blackout debí na motibunan tékniko 


Global Bonaire (CGB), su 
personal tékniko, huntu 
ku koleganan lokal i inter- 
nashonal. Resultadonan di 
e investigashon lo ser kom- 
partí ku públiko en general 
na su debido tempu. 
Kiko a pasa: 
Pa 3:03 di mèrdia, WEB 
Bonaire a konfirmá fayo di 
e suministro di elektrisidat 
i a konfirmá un blackout. 
WEB Bonaire pa mitar di 
sinku di atardi, a kuminsá 
gradualmente pa restourá e 
konekshonnan di koriente 


na vários área di Bonaire. E 
restourashon di un sistema 
despues di un blackout ta 
rekerí un sinkronisashon 
hopi kuidadoso di e liña- 
nan di transmishon ku ya a 
keda re konektá, esaki por 
tuma vários ora. Sin em- 
bargo debí na un problema 
tékniko inesperá ku a tuma 
lugá 7:00 p.m, a produsí un 
di dos blackout i mester a 
hasi un reinisio di e sistema 
pa un di dos biaha. 
Pa 3:00 a.m CGB a 
eksperensiá un di tres insi- 


dente, un fayo den e sistema 
di generashon di energia ku 
a resultá den interupshon 
na algun área na Boneiru. 
For di ayera, djabièrnè 25 
di novèmber, e produkshon 
di energia na CGB lo sigui 
kritiko. 
Kiko nos ta hasiendo: 
Den oranan di mainta ya 
a yega vários kolega inter- 
nashonal i durante henter 
dia lo hiba investigashon- 
nan. Tantu di e timnan lo- 
kal komo di e timnan in- 
ternashonal ku a traha duru 


pa por restourá e energia 
riba e isla di Bonaire. Nan 
lo sigui investigá i vigilá 
e stabilidat di e ret den e 
próksimo dianan. Nos ta 
konsiente di e molèster ku 
e situashon aki a okashoná. 
E interupshon aki a afektá 
fanátikonan di futbòl ku a 
keda desepshoná ku nan 
no por a disfrutá di e parti- 
donan di futbòl òf e festivi- 
datnan. 
WEB i CGB ta pidi dis- 
kulpa pa e inkumbiniensia 
ku esaki por a trese kuné. 


KRALENDIJK 
– 
Djaweps Wardakosta a de- 
tektá un boto sospechoso 
ku tabata nabegá den direk- 
shon di Kòrsou. E boto, un 
tipo di boto yamá yola, ta- 
bata nabegando di parti sùit 
den direkshon di Kòrsou. 
E sentro di operashon 
marítimo di Wardakosta 
mesora despues di e detek- 
shon akí, a dirigí un Metal 
Shark na e sitio kaminda e 
boto tabata. 


Boto sospechoso detektá 


Na bordo di e boto so- 
spechoso e agentenan di 
Wardakosta a topa un grupo 
di indokumentá i un kachó. 
E boto i e personanan a 
keda hibá na e pir di War- 
dakosta na Parera, despues 
esnan indokumentá a keda 
entregá na Kuerpo Polisial 
di Kòrsou. 
En total 30 persona ku 
nashonalidat 
venezolano, 
di kua 10 dama i 20 hòm- 
ber, inkluso un menor di 


edat, a keda detené riba e 
boto. A entregá e kachó na 
Veterinaire 


Dienst di Kòrsou. 
Wardakosta lo keda in- 
tensivá su kontròlnan riba 
laman. E kontròlnan akí ta 
dirigí riba protehá i vigilá 
e fronteranan kontra trans- 
porte ilegal di droga, mi- 
grashon ilegal, trafikashon 
di hende i kontrabanda di 
arma. 


Pa por protehá nos awa- 
nan teritorial i kostanan na 
un forma optimal, ta pidi 
yudansa di siudadanonan. 
Komo 
siudadano 
alerta 
por informá Wardakosta 
na momentu di detektá un 


situashon sospechoso òf 
peligroso riba laman. 
Wardakosta ta aksesibel 
di dia i anochi via e number 
913, òf via whatsapp 510- 
0913. 


KRALENDIJK -- Ta 
bon pa biaheronan ku ta bai 
afó pa pasa e angua kon- 
tra Corona minimalmente 
un siman promé ku salida. 
Departamento di Salubridat 
Públiko ta konsehá biahero- 
nan tambe pa informá bon 
tokante kondishonnan di 
biahe di e pais ku nan ta bai. 
Ta sosodé último tempu 
ta ora ku nan ta bai chèk-in 
ku biaheronan ta deskubrí 
ku nan no por biaha pa mo- 
tibu ku nan no ta bakuná. 
Òf pa motibu ku nan no a 
pasa e angua na tempu. 
Djasabra 26 di novèm- 


Konseho na biahero 
Pasa angua kontra 
Corona na tempu 


ber ta e último dia ku siu- 
dadanonan por pasa e an- 
gua kontra Corona sin sita 
di 9’or di mainta pa 4’or 
di atardi na SGB na Kaya 
Frater Odulfinus. 
Tin biá Departamento di 
Salubridat Públiko ta haña 
e pregunta sí biaheronan no 
bakuná por pasa e angua 
kontra Corona riba e dia di 
salida mes. Esei ta posibel, 
pero den un kaso asina e 
biahero tòg no por biaha. 
Esaki pasobra e persona no 
ta kumpli ku e regla ku el a 
pasa e angua minimalmente 
7 dia, òf tin biá 14 dia pro- 


mé ku salida. Kada pais ta 
pone su propio kondishon- 
nan. 
Ta sosodé tambe ku bia- 
heronan no bakuná riba e 
dia ku nan ta biaha ta pidi 
Departamento 
di 
Salu- 
bridat Públiko un prueba 
di bakunashon. Nan ta pidi 
esaki asina nan por biaha 
tòg. Siudadanonan ta haña 
un prueba di bakunashon i 
un kódigo QR di salubridat 
públiko solamente sí nan a 
pasa e angua. 
Pa 
mas 
informashon 
yama e number grátis 0800- 
0800. 

KRALENDIJK- “Mi ta 
warda dia nos atendé e kaso 
den su kontenido pa un bia 
mas splika bon kla dikon 
Wardakosta i Ministerio 
Públiko tin e poder legal 
aki”, fiskal mr. Veneberg 
ta bisa. Korte den Promé 
Instansia a atendé e kaso- 
nan penal pro forma, kontra 
di total 21 sospechoso. Ta 
trata aki di e hòmbernan di 
nashonalidat venezolano ku 
den luna di ougùstùs War- 
dakosta a interseptá riba 
laman ganchu. Ministerio 
Públiko ta akusá e hòmber- 
nan aki di komplisidat di 
importashon di droga na 
Boneiru. Pero esaki ta hus- 
tifiká? 
Un punto esensial ku a 
bin dilanti ta si outoridat 
boneriano tin e poder legal 


Venezolanonan ku Wardakosta a interseptá: 


DETENSHON 
HUSTIFIKÁ? 


pa detené, persiguí òf kas- 
tigá e sospechosonan. Esaki 
mirando ku a interseptá nan 
den awanan internashonal. 
Pa fiskal mr. Veneberg no 
tin niun klase di duda. Abo- 
gado mr. Nicolaas a trese 
dilanti ku a interseptá su 
klientenan leu for di Bo- 
neiru. 
Por konsiderá ku outori- 
dat a traha bastante lihé riba 
e investigashonnan aki, mi- 
rando ku ta trata di kasonan 
ku tin basta sospechoso in- 
volukrá. E investigashon- 
nan ta konosí bou di e nòm- 
ber Botter, den kua tin 8 
sospechoso. Investigashon 
Schouw, ku tambe tin 8 so- 
spechoso i investigashon 
Galias den kua ta sospechá 
5 hòmber. 
Tur sospechoso ta en- 


karselá den Instituto Hudi- 
sial 
Hulanda 
Karibense 
(JICN) den kuadro di aresto 
preventivo. 
Hues mr. Carmelia a 
presedí e huisionan mién- 
tras griffier Caupain a 
asistié. Defensa di e so- 
spechosonan ta den man 
di abogadonan mr. Nico- 
laas, mr. Winkel i mr. van 
Lieshout. 
Tres fiskal a representá 
OM pa ku e kasonan aki, 
mr. Veneberg, mr. Rienhart- 
Martis i mr. Teengs-Gerrit- 
sen. 
Daisy Hoyer a fungi 
komo intérprete. Pa moti- 
bunan práktiko a disidí pa 
no transportá e sospechoso- 
nan pa sala di korte. Korte 
a dirigí su mes na e sos- 
pechoso via konferensia di 


video for di JICN. E intér- 
prete i abogadonan tambe 
tabata presente na JICN. 
Durante e huisio pro 
forma, dos abogado a kues- 
tioná e echo ku den e dosié 
penal no tin imágennan di 
video, aunke Wardakosta a 
bisa ku tin. Fiskal mr. Rien- 
hart-Martis a splika ku den 
e investigashon Schouw, tin 
imágennan di video pero 
niun ta útil pa ku e kaso. 
Pa Ministerio Públiko 
kada sospechoso ta keda 
enkarselá den kuadro di 
aresto preventivo. Fiskal 


a duna di konosé di tin 
vários opheshon si ke hasi 
petishon pa suspendé es- 
aki. “Nan tin nashonalidat 
venezolano i e peliger pa 
nan hui ta grandi. Ta trata 
aki di un kantidat grandi 
di droga”, mr. Veneberg ta 
splika. 
Un sospechoso a kue- 
stioná e echo ku ainda no 
ta trata e kaso den su kon- 
tenido. “Dikon ta tuma asi- 
na hopi tempu? Ya a pasa 4 
luna i ainda mester warda te 
otro aña?”, e ta bisa opvia- 
mente iritá.” 


KRALENDIJK -- Dja- 
mars 22 di novèmber un 
insidente entre un outo i 
un baiskel a tuma lugá riba 
Kaya Nikiboko Sùit. 
Shofùr di un outo dado 
momentu kier a kita na su 


Insidente ku siklista 


man robes. E siklista ku ta- 
bata koriendo dilanti di e 
outo a drenta pániko i kai 
for di e baiskel. 
Ambulans a transportá e 
siklista pa hospital pa trata- 
mentu médiko. 


KRALENDIJK 
-- 
Djaweps 24 di novèm- 
ber alrededor di mitar di 
diesun di anochi, un aksi- 


Aksidente den 
Centrumgebied 


dente entre dos outo a tuma 
lugá den Centrumgebied. 
Un outo a dal patras 
di un otro outo. Personal 


KRALENDIJK -- 
Djadumingu 20 di 
novèmber a drenta keho 
di kiebro den un kas si- 
tuá na Kaya Korona. 
Entre mitar di sinku di 
atardi i mitar di dies di 
anochi, 
deskonosínan 


Kiebro den kas 
a kibra drenta e kas i a 
bai ku entre otro un iPad 
koló püs i un koló shini- 
shi, un spiker blou skur 
JBL, un tablet shinishi 
Huawei, sigaria i un tas 
di skouder Chanel. Ta in- 
vestigando e kaso. 


di ambulans a atendé ku 
shofùr di outo ku tabata 
kore dilanti na e sitio mes 
i e no mester a bai hospital. 


Eli Deli Cafe B.V. 
Ta buska 
2 Barista 
- Niveau MBO, 40 ora pa siman 
- Idioma: spaño, ingles i papiamentu. 
- Min 3 aña di eksperensia, edat min 25 - max 35 


Pa mas info yama na tel. 795-4709 

KRALENDIJK -- Si- 
man pasá direktiva di Dutch 
Caribbean Nature Alliance 
(DCNA) a tene su reunion 
di direktiva ku ta tuma lugá 
dos biá pa aña ku e biaha 
akí a tuma lugá na Boneiru. 
E reunion di direktiva di 
DCNA a ofresé un plata- 
forma importante pa diskutí 
i traha strategia efektivo pa 
protehá 
organisashonnan 
di maneho di área protehá 
parkenan den Karibe Hu- 
landes i interkambiá ko- 
nosementu i eksperensia. 
Ku un bos uní, DCNA ta 
enfoká pa salbaguardiá na- 
turalesa rònt e region. 
DCNA ta un ret di kon- 
takto di konservashon non- 
profit ku ta duna sosten na 
tur e parkenan di tur seis 
isla di Karibe Hulandes. 
E reunion di direktiva di 
DCNA a krea un oportuni- 
dat importante pa kada un 
di e parkenan kolaborá, 
kompartí rekursonan i in- 
terkambiá informashon i 
ideanan. 
Trahando huntu, kada 
un di e islanan por siña di 
otro, maksimalisá nan ék- 
sito i siña for di e ekspe- 
rensianan ku mas reto. E 
elementonan importante ku 
a trata durante e reunion di 
direktiva tabata e strategia 
di DCNA 2030, reparti- 
shon di e DCNA Conserva- 


Reunion direktiva di DCNA 
Trahando huntu pa salbaguardiá 
naturalesa den Karibe Hulandes 


tion Trust Fund i e strate- 
gia di rekoudá fondo. Den 
e añanan binidero, DCNA 
lo oumentá su esfuersonan 
di rekoudá fondo pa sigurá 
rekurso duradero pa res- 
paldá konservashon di na- 
turalesa. 
Durante e reunion di di- 
rektiva, DCNA a presentá 


su di promé konsepto di fail 
di proyekto, ku ta basá riba 
deseonan di proyekto di e 
parkenan, pa yuda buska 
fondo pa sostené proyek- 
tonan spesífiko. Ademas, 
di parti di e sekretariado 
di DCNA i e gruponan di 
trabou di DCNA, a duna 
informashon aktualisá i pa 
mehorá investigashon i pa 
monitoreá e esfuerso i par- 
tisipashon di hubentut. 
Tambe tabatin presenta- 
shonnan dor di e donante- 


nan mayor, Blue Marine 
Foundation, World Wide 
Fund for Nature (WWF– 
NL) i Ministerio di Agri- 
kultura, Naturalesa i Ka- 
lidat di Kuminda, LNV. 
Banda di e managernan di 
e organisashon di konser- 
vashon i vários eksperto di 
e direktiva di DCNA, e or- 
ganisashonnan akí a djòin 
e reunion komo opservadó, 
huntu ku BirdLife Nether- 
lands. Riba e último dia 
di e reunion di direktiva, e 


partisipantenan a bai riba 
un rekorido ku Mangrove 
Maniacs. Nan a siña to- 
kante Mangrove Maniacs 
su trabou di restourashon 
impreshonante di palu di 
mangel den bahia di Lac 
i nan a yuda hancha un 
kanal. A siña lèsnan balioso 
i ta hiba esakinan bèk e otro 
islanan di Karibe Hulandes. 
E siguiente reunion di di- 
rektiva ta planiá di 12 pa 16 
di aprel na Statia. 


KRALENDIJK 
-- 
Djaweps 24 di novèmber 
alrededor di algu pasa di 
dos di atardi, Sentral di 
Polis a risibí notifikashon 
ku un persona a hañ’é den 


Turista ta hoga 


problema na momentu ku e 
tabata na Klein Bonaire. 
A kuminsá ku reani- 
mashon mesora miéntras ta- 
bata tres'é kosta di Boneiru. 
Aki personal di ambulans a 


Viyoma Construction N.V 
Ta buska 
2 Mètsla 


Pa mas info yama na tel. 780-3698 


tuma ofer i a transportá e 
víktima pa hospital. 
Algun ratu despues el a 
bin fayesé. Ta trata di un 
turista krusero maskulino. 


Josan Bonaire N.V. 
Ta buska 
Ingeniero sivil 


Mester tin 2 aña di eksperensia 


Pa mas info yama na tel. 717-7672 

NO REKORDÁ E KOSNAN 
DI ÁNTES 
“No rekòrdá e kosnan di antes, ni keda pensa riba kos- 
nan ku a pasa kaba.” Isaias 43:18(BS) 


Un di e kosnan fasinante ora di biaha ta e echo di drecha 
bo maleta. Mester sinta pensa bon kua paña i kua sapatu lo 
por hiba i asina nota kada kos ku mester bai den e maleta 
pa no resultá ku a lubidá algu. Tambe ta evaluá ku lo bai ku 
maleta grandi òf ku simplemente un ekipahe di man. 
Bo tabata sa ku kada un di nos ta hibando un ekipahe 
den bida? Tin di nos ta lastrando un maleta yen i otro tin un 
ekipahe di man. Unda ku nos ta, sea na kas, trabou, ambi- 
ente sosial, sin ku nos ke, di forma natural e maleta ta habri 
i ta revelá kiko tin den nos interior. 
Hopi di nos ta warda den nos maleta rekuerdonan bieu i 
doloroso di susesonan ku a kousa nos rabia i tristesa; kos- 
nan ku nos no a pordoná ni lubidá. 
Nos ta puntra nos mes: ‘Dikon mi ta papia asina brutu? 
Dikon mi ta yora lihé? Dikon mi ta zundra i pèrdè pasenshi 
lihé? Dikon mi ta sera mi mes i no ta konfi a niun hende?’ 
Mi ke pa bo sa ku no ta e situashon ta pone bo aktua asi- 
na, ma ta loke bo tin den e maleta di bo kurason. Ofensan- 
an, abusonan, rechaso ku bo a eksperensiá i ku nunka bo 
a dil ku nan, pa medio di pordoná i laga patras. Hendenan 
ku a ofendé bo, renkor, rabia i amargura ku bo tin wardá. 
Awe Dios ta bisa bo klaramente den Su Palabra: “No 
rekòrdá e kosnan di antes, ni keda pensa riba kosnan ku a 
pasa kaba.” Tur eksperensia bibá, sea bon òf malu, ta sirbi 
pa nos siña lèsnan for di nan pa krese i avansá! 
No ta e situashon, ta e kurason! 


Miralda Paula-Frans 
Produkshon PGM 



Programanan di Bonaire.tv 
TELBO kanal 70 
Flamingo TV kanal 23 


Djasabra 26 novèmber 2022 
12.00 Herensia: 
George Lucas Alberto 
13.00 Aki Boneiru: 
Hofi Kultura, Entrega di Sertifi kad 
14.00 Herensia Curacao: 
Udemar Jacques Leo (Shon Ma) Isidora 
15.00 BAPA: 
Gotomeer & Rafael Guedes [Rafa] 
16.00 Sitionan Marka: 
Seru Largu i Storia di 5 
17.00 Aki Boneiru: 
Aksidente ku eksplosivo 1978 
1800 Herensia: 
Hyacintha i Hyacintho Martinus 
19.00 BAPA: 
Henry Tore 
20.00 Aktualidat: 
Nort van Hulten 
21.30 Aki Boneiru: 
Revé lo Retò nde Sù rnan 
22.00 Herensia: 
Hyacintho Bonifacio Martinus i famia Kocks 
23.00 BAPA: 
Ria Heitkö nig 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


KRALENDIJK - Bi- 
blioteka Públiko Boneiru a 
amplia su kolekshon di buki 
ku vários buki pa beibi, mu- 
cha, hóben i adulto tokante 
diferente tópiko. Bou di e 
títulonan nobo pa mucha ta 


Biblioteka Públiko Boneiru 
ta amplia kolekshon di buki 


kai entre otro Lennox, Vrij- 
dag Kom Ik Weer Thuis i 
Trots Op Haar! Adultonan 
por skohe entre títulonan 
nobo di eskritornan manera 
Frantz Fanon (The Wret- 
ched of the Earth), Gloria 


Wekker (Witte Onschuld) i 
Paulo Freire (Pedagogy of 
the Oppressed). Tur hende 
ta kordialmente bon biní na 
Kaya Gramèl s/n pa nan mes 
hasi un eskoho entre e buki- 
nan nobo. Pa bira miembro 


di Biblioteka Públiko Bo- 
neiru por inskribí durante 
un bishita na biblioteka òf 
por yama number di telefòn 
715 – 5344. Miembresia 
te ku 18 aña ta grátis. Pa 
miembro mas grandi ku 18 


aña un miembresia ta kosta 
6 dòler pa aña. Biblioteka 
Públiko Boneiru ta invitá 
tur hende pa bira miembro i 
ta deseá tur su miembronan 
hopi plaser ku lesamentu! 


Djadumingu 27 novèmber 2022 


12.00 Programashon: 
Apel Di Oro 2 
13.00 Aki Boneiru: 
Petra van Zoelen 
14.00 Herensia: 
Vicente Patrisio Winklaar 3 
15.30 Puerto Latino: 
Luis Zárraga 
16.00 Herensia: 
George Lucas Alberto 
17.00 Aki Boneiru: 
Hofi Kultura, Entrega di Sertifi kad 
18.00 Herensia Curacao: 
Udemar Jacques Leo (Shon Ma) Isidora 
19.00 BAPA: 
Gotomeer & Rafael Guedes [Rafa] 


20.00 Sitionan Marká : 
Seru Largu i Storia di 5 
21.00 Aki Boneiru: 
Aksidente ku eksplosivo 1978 
22.00 Herensia: 
Hyacintha i Hyacintho Martinus 
23.00 BAPA: 
Henry Tore 

KRALENDIJK 
– 
Ayera djabièrnè diferente 
negoshi na Boneiru tabata 
aribabou ku klientenan ku 
a bai buska merkansia pa 
kumpra na un preis barata. 
Tabata ‘Black Friday’, un 
tradishon merikano, ku a 
kuminsá haña mas forma 
na Boneiru masoménos 15 
pa 20 aña pasá serka un pa 
dos negoshi. Awe sinem- 
bargo ta hopi mas negoshi 
tin ofertanan di ‘Black Fri- 
day’. 
E último dékadanan mas 
i mas tradishon i kustum- 
bernan di eksterior ta pene- 
trá na Boneiru. 
Mayoria di e tradishon- 
nan aki ta kai den e periodo 
di fin di òktober pa mart. Pa 
kuminsá ku ‘Halloween’, 
riba kua sa tin hopi krítika, 
pa motibu di su kontenido 
makabro i pagano, pa algun 
hende asta diabóliko. 


Halloween 
Halloween ta kai riba dia 
31 di òktober. Tradishonal- 
mente ta selebrá Halloween 
prinsipal na Irlandia, Rei- 


Último entrada ta esun di ‘Black Friday’ 
Tradishonnan djafó ta sigui penetrá na Boneiru 


no Uní, Estádos Unídos i 
Canada. Pero mientrastantu 
e fiesta aki a gana fuerte- 
mente na popularidat den 
otro partinan di mundu, por 
ehèmpel na Oropa, Améri- 
ka Latino, Oustralia i Asia 
Oriental. 
Halloween a yega Bo- 
neiru for di añanan ochenta 
pa nobenta kaba, selebrá 
den sírkulo chikitu den e 
komunidat merikano na 
Boneiru, spesialmente na 
Captain Don’s Habitat i 
Flamingo Beach Hotel, ku 
atenshon riba turista. 
Awendia e ta un sele- 
brashon grandi, ku su mes 
karakter, ku e famoso ak- 
tividat di buskamentu di 
pampuna organisá pa un 
emisora lokal. 


Pasku 
Miéntras ku kristiannan 
ta konsiderá e selebrashon 
di Halloween komo un 
aktividat satániko, e sele- 
brashon religioso kristian 
di Pasku di Nasementu ta 
konsiderá pa sierto reli- 
gionnan komo un fiesta di 


orígen pagano, ku despues 
a haña un stèmpel religioso. 
Selebrashon di Pasku 
di Nasementu manera nos 
konosé esaki awendia, ku 
‘kerstoom’ i despues imá- 
gen di ‘kerstman’ i deko- 
rashonnan djafó, a yega 
aki despues di Segundo 
Guera Mundial. Komersi- 
ante Lodewijk D. Gerharts 
a hunga un ròl importante 
den esaki, entre otro komo 
importadó di ‘kerstboom’. 
Mesun Gerharts tambe 
a hunga un papel impor- 
tante den e tradishon di San 
Nikolas na Boneiru. Anke 
tabatin selebrashon di San 
Nikolas promé ku yegada 
di Gerharts na fin di añanan 
binti, tabata Gerharts ku a 
dun’é e kontenido ku e tin 
te awe. 
E figura di ‘Kerstman’, 
Papa Pasku awendia, tin 
relashon ku San Nikolas, 
ku tin su orígen den pais- 
nan mediteráneo, entre otro 
Turkia. 
Karnaval 
Otro tradishon importá 
na Boneiru meimei di si- 
glo pasá ta karnaval, ku a 
bira inmensamente popular. 
Asina popular i ku su pro- 
pio karakter ku ta pone bo 
pensa ku semper e tabata 
aki. E karakter original di 
karnaval na Boneiru tabata 
di e parti sùit katóliko di 
Hulanda. 
Karnaval, un fiesta kató- 
liko, tambe tin un orígen 
pagano. Un selebrashon 


pagano ku Iglesia Katóliko 
a kombertí den un sele- 
brashon katóliko, mará na 
djárason di shinishi i otro 
tradishonnan katóliko. 
Den 
añanan 
sesenta 
karnaval a haña su propio 
karakter, ku muzik di stil- 
bènt i kalipso, manera e ta- 
bata konosí na Aruba. Den 
añanan setenta tumba a hasi 
su entrada komo muzik di 
karnaval boneriano. 


‘Black Friday’ 
‘Black Friday’ a ori- 
giná na Estádos Unídos. 
E ta kai riba e dia despues 
di ‘Thanksgiving’, selebrá 
riba e di kuater djaweps 
di novèmber. Mayoria di 
trahadó di Estádos Unídos 
ta liber riba e djabièrnè 
siguiente. 
Ta 
konsiderá 
‘Black 
Friday’ komo inisio di e 
temporada di kompranan 
pa Pasku. Negoshantenan 
ta ofresé merkansia kontra 
deskuentonan haltu pa atraé 
kliente. Hopi tienda i pakus 
ta habri tempran riba e dia 
aki. Klientenan fo’i tem- 
pran ta pará den rei. 
E promé biá ku a usa e 
denominashon ‘Black Fri- 
day’ -- no tabata pa hasi 
kompra -- tabata pa un krí- 
sis finansiero, e ‘goldcrash’ 
di 1869. Dos finansista 
di Wallstreet, Jay Gould i 
James Fisk, a kolaborá ku 
otro pa kumpra mas tantu 
oro merikano posibel, ku e 
speransa ku e preis lo subi 


pa nan por bende esaki 
ku hopi ganashi. Riba e 
djabièrnè ei e konspirashon 
a sali na kla. Esaki a pone 
ku akshonnan a kai na ba- 
lor, loke a pèrkurá pa hopi 
bankarota. 
Originalmente a kumin- 
sá usa ‘Black Friday’, den 
su interpretashon aktual, 
den e siudat merikano Phi- 
ladelphia. Polis a kuminsá 
us’é pa indiká ku tráfiko lo 
ta drùk riba e dia ei debí na 
bendenan ku ta sali kaya 
pa hasi kompra riba e dja- 
bièrnè despues di ‘Thanks- 
giving’. 


Mas tradishon 
No tin duda ku mas tra- 
dishon djafó lo drenta Bo- 
neiru, mirando ku e isla aki 
ya no ta un isla será mas 
manera ántes. Djis pensa 
riba e echo ku pa algun 
aña tabata selebrá ‘Nieu- 
wsjaarsduik’ dia promé di 
yanüari. Òf e tradishon di 
olibòl na fin di aña. 
Meskos ku makamba- 
nan a trese San Nikolas i 
karnaval, nan lo sigui ku 
mas tradishon. For di Mer- 
ka tambe lo bini mas, mes- 
kos ku a sosodé ku ‘Hal- 
loween’ i ‘Black Friday’. 
Influensia latinoameri- 
kano tambe ta visibel. Pen- 
sa riba aguinaldo i gaita, 
tambe ayaka. Ta un desa- 
royo inevitabel, ku sea e 
boneriano outéntiko ta bra- 
sa òf rechasá. Asina simpel 
e kos ta. 

Mi tambe ta sostené e 
idea pa un salon di fama 
pa Boneiru. No pasobra 
mi nòmber ta riba e lista 
akí. Tin kos ku nos no 


No tin nodi di inventá e wil 


mester tin ningun krenchi di 
kreatividat i konosementu 
pa implementá. Ta e tipo di 
kosnan akí ku paisnan mas 
desaroyá ku nos, a pensa 


kaba i implementá ku 
bon resultado. Nos no tin 
nodi di inventá wil.Awe 
den Boneriano. 

Awèl sí. Mi bónus ta bai na 
solar, mi no te pèrdè mas 
wega di mundial! 


Tonchi, mi a keda trou- 
matisá di 'Black Thurs- 
day' 


DEN PASONAN 
DI BÒI 


Mi tabatin un infansia 
riku si mi mira kuantu 
hende 
legendario 
m’a 
lanta konosé. Pues no 
hendenan ku m’a tende 
nan papia di nan, sino 
ku mi a konosé i papia 
ku nan personalmente. 
Manera Pa Runchi i Ma 
Vita di Antriol Pabou. 


*** 
Ta lógiko ku agrikultura 
i krio di bestia no tabata 
e úniko medionan di en- 
trada pa hendenan di An- 
triol. Antriol tabata kono- 
sé tambe su piskadónan, 
spesialmente famia Soli- 
ana di Antriol Pabou, ku a 
piska tantu na Lac komo 
kosta pabou di e isla, 
kaminda Pa Runchi So- 
liana, a bira un piskadó 
hopi konosí. Tin di e yu- 
nan di Pa Runchi Soliana 
a krusa laman tambe bai 
pabou, Kòrsou, pa piska 
i te asta keda biba. Na 
Boka Samí te awe nan 
desendientenan ta biba. 
Lucien (Chein) Soliana a 
keda aseptá ku man habrí 
pa habitantenan di Boka 
Samí. E tabata gosa di 
un apresio grandi den e 


bario aki, spesialmente 
serka e piskadónan. 


*** 
Chein Soliana, despu- 
es di a yega Boka Samí, 
a pega ku un dama di 
bario aki. Tabata un muhé 
yamá Julia Bonifacio. Ju- 
lia a sali na estado i asina 
Chein a keda Boka Samí. 
Motibu ku Chein Solia- 
na bin haña asina tantu 
apresio serka e hende- 
nan di Boka Samí, ku nor- 
malmente no sa tabata 
asina habrí pa hendenan 
di otro bario òf isla, tabata 
komo ku Chein a siña e 
piskadónan 
téknikanan 
nobo di peska, ku tabata 
konosí na Boneiru i no 
na Kòrsou. Chein a bira 
manera un rei chikí na 
Boka Samí. Un ruman di 
dje, Bernardo, tambe a 
drenta Boka i keda biba 
aya. 


*** 
Awe 
famia 
Soliana 
ta bon konosí i stimá na 
Boka Samí. Diferente di 
e yu i nietunan di Chein 
Soliana, tambe di Ber- 
nardo Soliana, a sigui 


ku e mésun profeshon di 
nan tatanan. E konosido 
Anchi Soliana i tambe 
Cheba Soliana ta yunan 
di Chein. 


*** 
Ma Fita tabata kon- 
stantemente na nos kas, 
spesialmente 
despues 
di misa mayó riba djadu- 
mingu. E tabata hopi será 
ku mi mama. E tabata 
pasa tuma un bok’i kòfi 
na nos kas i sinta kom- 
bersá ku mi mama. Tin 
bes e tabata kumpra algu 
tambe na nos tienda. E sa 
gusta kombersá. Lástima 
ku den e tempu ei mi no 
tabatin interes pa grandi e 
storianan aki. Di Pa Run- 
chi sí mi tin algu grabá 


*** 
E famia Soliana aki 


tabata konsistí di hende- 
nan kòrtiku. Por ehèmpel 
esnan ku tabata piska 
na cai (Lac). Martins So- 
liana, huntu ku su kasá 
Chi Anita i nan yunan, a 
lanta na Lac. Kon no ta 
konosí, pero e famia aki 
a forma un bibá na Cai, 
un parti di Lac, kaminda 
nan tabata piska di dia i 
anochi. E yu hòmbernan 
di Martins i Chi Anita, esta 
Ramon, Pedro i Celestijn, 
tambe a keda rancha na 
Lac. For di Lac mes nan 
yunan tabata lanta mainta 
bai skol. Por a konsiderá 
Martins Soliana komo e 
promé di famia Soliana 
ku a disidí di bai piska na 
Lac. Ramon Soliana ta- 
bata e último yu di Martins 
òf Tinchi ku a sigui move 
ta Lac. Ela bira sin duda 
e habitante mas konosí di 


Lac. 
*** 
E famia Soliana aki 
tabata 
biba 
original- 
mente den Antriol Pa- 
bou. Ramon tabata gus- 
ta mucha mashá hopi 
mes. Hopi mucha di An- 
triol Pabou sa bin serka 
dje pa siña piska. Hopi 
di nan, siñando kiko ta 
disiplina serka Ramon, 
a yega leu den bida. Chi 
Anita, e kasá di Martins, 
pues mayornan di Ra- 
mon, tabata dirigí e ne- 
goshi di piská di famia 
Soliana na Lac. E tabata 
atendé ku stipulashon di 
preis pa e piská ku kue. 
Martins i su yu hòmber- 
nan, Ramon, Pedro i 
Celestijn, tabata piska 
so i no tabata atendé 
mashá ku e aspektonan 
komersial. 


Ma Fita ku Pa Runchi. (foto Fiﬁ Rademaker) 

KRALENDIJK/WIL- 
LEMSTAD -- Den Reino 
kada isla mes ta atministrá 
dato personal di su habi- 
tantenan. Esei e departa- 
mentonan di registro sivil 
ta hasi. Ta hopi importante 
ku esaki ta sosodé bon. Da- 
tonan mester ta konfi abel. 
Sigur sí ke sigui digitalisá 
den futuro. P’esei e de- 
partamentonan di registro 
sivil na e diferente islanan 
mester funshoná bon i ak- 
tua korektamente segun lei. 
Esei ta pèrkurá pa un base 
sólido. Hopi kos ta dependé 
di esei. Si nan no funshoná 
bon, otro departamento- 
nan no por hasi nan trabou, 
pasobra nan tin ku warda 
muchu largu riba e infor- 
mashon ku nan ta pidi. 
Ningun hende no ke 
para largu den rei na Re- 
gistro Sivil. Djis pa men- 
shoná un ehèmpel. Hende 
ke pa yud’é rápidamente i 
bon i esei ta lógiko tambe 
i preferiblemente no mester 
bai di lokèt pa lokèt. Den 
algun palabra, bon base ta 
bai pa dato konfi abel i em- 


Ningun hende no ke para den rei largu na Registro Sivil 
Bon atministrashon dato 
personal importante 


pleadonan ku na e nivel 
korekto tin e konosementu 
korekto. 
Dianan 14 i 15 di 
novèmber tabatin un en- 
kuentro atrobe na Kòrsou 
di Plataforma pa Sumin- 
istro di Informashon Per- 
sonal na Antia Hulandes 
i Aruba (PIVA). E plata- 
forma akí ta topa dos bia pa 
aña pa pèrkurá pa bon kali- 
dat di dato personal, bon re- 
gistrashon di dato personal 
nobo, bon koperashon entre 
islanan i Hulanda, pèrkurá 
ku mandatarionan ta kom- 
prondé kon importante un 
bon atministrashon di siu- 
dadano ta i ku ta bini sufi - 
siente atenshon i medio dis- 
ponibel pa logra e metanan 
akí. 
Esaki tabata e promé 
biá despues di e periodo di 
Covid ku miembronan di 
PIVA a mira otro atrobe. 
Huntu a analisá maneho di 
e plataformanan di PIVA i 
di asuntu sivil. Asina a pa- 
pia tokante e kalidat di ser- 
visio digital i trahamentu 
ku dato. Tambe tabatin reto 


pa eliminá problema ku ta 
krea retraso. Pa e motibu 
akí algun departamento no 
por a logra nan metanan. 


Reto mas grandi 
Tin biá legislashon den 
Reino ta diferente, pero tòg 
ta traha ku mesun sistema. 
Ta un reto grandi pa apesar 
di e diferensianan, tòg traha 
huntu. 
PIVA ta un sistema ku 
tur 6 isla ta usa. Kada isla 
tin un propio PIVA ku ta 
den kontakto ku e PIVA- 


nan di otro islanan. Asina 
un persona por inskribí na 
solamente un isla den Rei- 
no. Pero asina un fout por 
muda tambe pa un otro isla, 
òf pa Hulanda. Ora un hen- 
de muda, e fout por muda 
kuné. 
Tin mas i mas diferensia 
entre datonan ku ta regi- 
strá na e diferente islanan. 
Esaki ta konta pa atmini- 
strashon di poblashon, pero 
tambe pa registro sivil, 
fuente di tur dato. Esaki ta 
bini pasobra for di 10-10- 
10 e paisnan den Reino ta 
traha propio lei pa tene at- 
ministrashon di poblashon. 
Pa entidatnan públiko si tin 
un lei. P’esei un bon kope- 
rashon ta hopi importante. 
Tambe ta importante pa hasi 
palabrashon ku otro tokante 
konsekuensia di e diferen- 
sianan akí pa e atministra- 
shonnan di poblashon. 


Plataforma PIVA 
Plataforma PIVA ta kon- 
sistí di hefenan di e depar- 
tamentonan di asuntu sivil 
di Aruba, Boneiru, Kòrsou, 
Saba, St. Eustatius, St. 
Maarten, gabinetenan di 
gobernadornan di Aruba, 
Kòrsou i St. Maarten, Ser- 


visio di Reino pa Dato di 
Identidat, 
Ministerio 
di 
BZK i e departamento di 
Gobièrnu Digital, DO. 
Tabatin 28 persona pre- 
sente. Algun miembro a 
tene un presentashon. E 
miembronan a haña e úl- 
timo informashonnan to- 
kante e agènda di digitali- 
sashon di Reino i tokante 
e kampaña tokante froude 
di ID. Ademas a papia to- 
kante e sistema di diploma 
pa sertifi kashon di emplea- 
donan manera NVVB a 
traha. NVVB ta para pa Ne- 
derlandse Vereniging Voor 
Burgerzaken. 
Naturalmente a dediká 
hopi atenshon na konse- 
kuensianan di BSN (Burger 
Service Nummer), ku ta bai 
usa awor na Karibe Hu- 
landes. Finalmente a konta 
brevemente di plannan pa 
2023. 
No ta bai semper pa kon- 
tenido, sino proseso si ke 
éksito, mester ta konektá. 
Dentro di Reino no ta fásil 
semper pa traha huntu na 
mesun meta. Spesialmente 
ora tin diferente lei. Tur isla 
tin tambe un propio storia i 
un propio kultura. E ora ei 
ta importante pa realisá ku 


KRALENDIJK 
-- 
Djárason 23 di novèmber 
polis a detené tres yònku- 
man riba Bulevar Julio 
Abraham en konekshon 
ku violashon di lei di 
opio BES. 
Durante un kòntròl 
rutinario, tabatin indi- 


Detenshon pa 
droga 


kashon ku tabatin violas- 
hon di lei di opio. Despues 
di kontròl mas riguroso, a 
bin topa ku dos tas ku komo 
kontenido vários artefakto 
pa prepará droga i tambe 
probablemente hash. 
A detené J.E.L.B. di 18 
aña i A.J.R. di 17 aña, en 


konekshon ku violashon 
di lei di opio BES. A de- 
tené e yònkuman di ini- 
sial L.G.H. di 17 aña en 
konekshon ku violashon 
di lei di opio BES i tambe 
komo e no por a identifi ká 
su mes. A konfi ská e outo 
pa mas investigashon. 

ta huntu por alkansá e meta. 
Artista Omar Sling a 
duna un tayer pa e plata- 
forma i a hasi esei na Flor 
de Marie, den un sentro 


di bario meimei di Skarlo. 
Enkargo ta pa traha un in- 
strumento di músika ku 
material ku ta benta afó i 
despues toka huntu. Pensa 


simpel, e ora ei semper tin 
posibilidat. Basta bo ta hab- 
rí pa esei. Basta bo ta mira 
posibilidat. No mira loke 
no por. 


Omar a laga mira ku den 
músika bo tin ku traha hun- 
tu pa yega na akuerdo. Sino 
no ta posibel pa toka huntu. 
Un pensamentu bunita ku 


ta símbolo pa un bon ko- 
perashon den futuro. 
E miembronan ta wak 
bèk riba un enkuentro buni- 
ta. 

E fakansi na Costa Rica tabata unu basta largu, kasi 2 siman. Tur e dianan tabata ful di aktividat, pasobra nos ker a hasi 
mas tantu posibel i probechá di tur loke ku Costa Rica ta ofresé. 
Na a 
momentu aki nos a pasa mas ku mitar di nos fakansi i tiki tiki tabata yega na e 
fin. E dia aki nos a disidi di hasié un dia mas trankil. Nos a bishitá e sentro 
di suidat di Manuel Antonio Quepos. Akinan tambe ta un haf kaminda hopi barku i 
boto ta bini i mara ku komestibel. Hopi biaha ora bo bai fakansi bo ta bishitá 
lugánan turístiko, pero ta hopi bon pa bo bai tambe lugánan lokal i hendenan 
lokal pa wak kon e bida mes ta. 
Quepos su nòmber ta bini di e tribu di indjan ku yama Quepo, ku den hopi tempu pasá tabata habitá e área ei. 
Despues ku Europeonan a yega na e sitio aki, i a trese diferente malesa, mayoria di e personanan aki no tabata eksistí 
mas na fin di siglo 19. Den e tempu ei tambe tabata uza e haf di Quepos pa por a eksportá bakoba. E tabata e promó 
pueblonan na Costa Rica ku tabata eksportá bakoba. 


Promé dia na Manuel Antonio 


Zeta di palma 


Kòfi friu 


‘La Curaçao’ 


Awendia loke nan ta eksportá mas tantu ta zeta di palma, e zeta ku ta uza pa 
kosmétika, produkto di laba kos òf limpia i asta kushiná. For di dia nos a yega 
Quepos nos tabata rondoná pa e palunan aki. Ami a gusta nan asina tantu pa- 
sobra nan tabata parse palu di koko, pero a resultá ku nan ta pa saka e zeta di 
palma. 
Algun dia promé ku nos tabata yegando Manuel Antonio, ku ta keda den Que- 
pos, Manuel nos shofùr a bisa nos esaki tambe. El a bisa ku e plantashinan ta 
masha grandi mes, distansianan largu i peligroso. Den e plantashinan aki bo por 
topa bo ku kolebra hopi grandi, peligroso i venenoso, ku si bo wòrdu ataká por 
resulta den asta den bo morto. 


Nos a kue un taksi i a bai Quepos. Nos a 
kana un ratu rònt pa nos kis un lugá di kome i a yega na un kafé moderno ku 
tabata yama Cafetto. Einan ami a tuma un kòfi friu i salada. E tabata un di e 
mihó ‘iced coffee’-nan ku mi a purba. 
Normalmente mi ta gusta mi Starbucks, pero mi por asta bisa ku e tabata 
mihó ku kòfi di Starbucks. E trato einan tambe ta hopi bon. Ora nos a kaba nos 
a sigui kana den Quepos. 
Tabata hopi trankil. Tin kaminda bo ta mira turista, pero no hopi. Mayoria ta 
hende lokal i e pakusnan i restorant tambe. Nan e momentu aki mi no tabatatin 
mas lugá den maleta pa kumpra nada mas, pues mester a hasi ‘window shop- 
ping’. Tabatin un pakus sí na unda mi a kumpra un shimis i a bistié mesora, e 
mesun dia, mas lat. 


Nos a keda kana den Quepos, pero no tabatin masha kos di mira òf hasi. Algu 
ku a sorprendé mi ta ku ora nos tabata kana, nos a mira un lugá ku yama ‘La 
Curaçao’, meskos ku e pakus na Kòrsou. Yega te na Costa Rica i mira nòmber 
di Kòrsou asina grandi tabata soprendente. 
Nos a drenta djis pa bai wak kiko tin aden, i si tin algu di haber ku Kòrsou. Un 
di e personanan ku ta traha einan a bisa nos ku e mesun personanan ku a bini 
ku e pakus na Costa Rica ta esnan di Kòrsou. Den esun aki sinenbargo tabata 
bende mas tantu kos elektróniko. Otro for di esun di Kòrsou kaminda ta bende 
tur kos. Nos a disidi di saka portrèt kaminda bo 
por mira e lèternan grandi di Quepos i nos a yama nos shofùr pa buska nos 
bèk. 
Na hotèl mes nos a bolbe ‘relax’ i a sali kas mas lat. Parti atardi awa a ku- 
minsá kai hopi duru. Nos tabata asta duda si nos ta bai sali òf nò. Finalmente 
nos a disidí di sali numa parti atardi. 

‘Surfing 


Playa Manuel Antonio 
Makaku 


Kantu di e laman na Manuel Antonio hopi 
persona ta bende kos òf ofresé nan servisio. Tabatin personanan ku ta ofresé 
‘paragliding’ òf e chèns pa bo kore riba kabai kantu di laman, tin hende ta 
bende koko òf asta ta pone tattoo. 
Loke a hala mi atenshon mas tabata ‘surfing’. Nunka mi a hasi esaki i tambe 
nunka e no a trèk mi. Ta te na Costa Rica mi mester a bai pa mi haña gana di 
hasi surfing. 
Mi a bai papia ku e mener ku ta duna a lèsnan di surf pa mi haña mas in- 
formashon. Na e momentu ei mi no tabata bisti tampoko pa drenta laman òf 
pa tuma lès di surf. Mi a puntr’é si mi por bai bin bin bèk òf si mi por haña lès 
siguiente dia. El a bisami ku ta preferibel pa hasié mainta, paso e ora ei e olanan 
ta mas haltu i bo por hasi e surfing mas mihó. 
Siguiente dia parti mainta nos tabatin algu otro planiá kaba, pues lo a bai mira 
difísil pa hasi e surfing. Finalmenente mi no a logra hasi esei. Mi a hasi tur kos ku 
mi ker a hasi na Costa Rica, un kos ku mi a keda ku gana di hasi ta esei. Pero 
un otro biá esei ta sigur algu ku lo mi ker hasi. 


Ami ni mi mama no tabatin hamber, pues nos a disidí di bai un restorant i pidi 
appetizer so, ‘bruschetta’. Ora nos a yega kai sinta, diripiente nos ta hisa nos 
kabes mira un makaku riba nos. Den banda mas makaku. 
E waiter a puntra si nos ke kambia di lugá, pasobra hopi biá e makakunan 
ta bula kue kuminda di personanan ku ta komiendo. Nos a kambia tòg i a kaba 
nos dia masha trankil. 
Anochi awa atrobe a kuminsa kai masha duru mes. E dia aki tambe tabata 
un trankil. No tabata nos delaster dia na Manuel Antonio, pero sí nos delaster 
dia na Igloo Beach Logde. Siguiente dia nos a bai keda na un otro hotèl, ku 
tabata totalmente diferente. Un historia riba su mes. 

They're 
back! 









KRALENDIJK -- Den 
oranan di atardi di djadu- 
mingu 20 di novèmber, 
outo a alkansá un peaton 
na e rotònde ku ta konektá 
Kaya Nikiboko Sùit ku 
Kaya Kanari i Kaya Betico 


Outo ta alkansá peaton 


Croes. Personal di ambu- 
lans a kontrolá e hòmber na 
e sitio mes i e por a bai kas 
despues. Shofùr di e outo a 
deklará ku dor di e rant di e 
winshil ku ta kousa un huki 
siegu, e no a mira e peaton. 


A.P. Construction B 
Ta buska 
1 Mètsla 


Pa mas info yama na tel. 701-8630 


Cabrera Construction B.V. 
Ta buska 
1 Mètsla 


Pa mas info yama na tel. 785-7299 

E famoso saserdote eksor- 


sista José Antonio Fortea a 
skirbi un artíkulo riba su blog 
den kua el a splika e aspekto- 
nan positivo pa selebrá Misa 
ku kara pa e pueblo, ke men, 
ku e saserdote ta mira e fiel- 
nan. 


Aktualmente, ta eksistí dos 


forma pa selebrá liturgia den 
e Rito Latino: un forma ordi- 
nario i i otro ekstraordinar- 
io. 
E forma ordinario -i mas 


popular aworakí – ta konosí 
komo “Novus ordo”. E ta e 
misa na kua nos ta mas kus- 
tumbrá, ku ta ser selebrá ku e 
saserdote ku kara pa e komu- 
nidat i den e lenga materno (di 
kada pais). E forma di sele- 
brashon aki ta resultá di e 
reformanan litúrgiko esta- 
blesí den Konsilio Vatikano 


Kristu Rei 
Tin hendenan ku lo para na 
tòp. 
Sumamente poderoso nan ta. 
Pero di un ora pa otro, di ano- 
chi pa mainta 
nan a pèrdè tur nan poder i 
prerogativanan. 
Nan a bira ‘overnight a non- 
person’. 
Historia di mundu ta kontené 
un gran kantidat 
di personanan asina, ku nan 
korona a kai: 
emperadornan i reinan, dikta- 


dornan i polítikonan. 
Esaki no ta e kaso ku Kristu, 
kende nos ta yama Rei di Universo, 
Rei di tur tempu, di tur pueblo i nashon. 
Hopi hende ta en buska di poder. 
Riba su mes no tin nada kontra 
basta nan no ta usa nan posishon 
únikamente pa nan probecho personal, 
pero prinsipalmente pa bienestar di nan próhimo, 
manera Kristu tabata sa hasi 
lokual nos por lesa den evangelionan 
riba kasi tur página di e bukinan aki. 
Dilanti di Pilato, representante di Emperador Romano, 
Kristu a yama su mes Rei. 
Ku e deklarashon ofisial aki 
kana di mandatarionan a yena: 
esaki ta di mas, kiko E ta kere di su mes? 
Pakiko nan tabatin tantu miedu di Kristu? 
Nan tabata sa tòg ku E no tabatin ningun ambishon polítiko, 
ku El a deklará abiertamente: 
‘Duna Cesar loke ta di Cesar 
i duna Dios loke ta di Dios.” 
Kristu a sali na defensa di derechonan humano, 
un kousa nobel i a-politiko, 
ku tur hende di bon boluntat lo suprayá. 
Un Rei, no ku man di heru pero ku un kurason di oro. 


“Bendishoná ta e Rei 
ku ta bini den nòmber di Señor.” (Lukas 19,38) 


Pader Fortea ta splika dikon ta bon selebrá Misa ku kara pa pueblo 


II. 
No opstante, apesar di e 
kambionan akí, a keda e for- 
ma ekstraordinario di sele- 
brashon ku nos konosé komo 
“misa Tridentino”. 
E misa Tridentino, man- 
era su nòmber ta indiká, ta 
referí na e Konsilio di Trento 
(1545-1563), di kua e misal 
di 1570 ta derivá, promové 
pa Papa Pío V. E tipo di misa 
aki ku, entre otro, tabata ser 
selebrá na latin i ku e saser- 
dote ku lomba pa e komuni- 
dat, tabata dominá e selebras- 
hon durante kuater siglo. 
Despues a publiká e edis- 
hon di e misal romano di Papa 
San Huan XXIII na 1962 ku 
a terminá na establesé e rito 
di selebrashon di e “misa Tri- 
dentina”. 
Pader Fortea ta splika 


dikon ta bon pa selebrá Misa 
ku kara pa e pueblo 
E saserdote spañó a ek- 
spresá ku “ta pars’é ku lo mihó 
ta ku ta eksistí ambos manera 
banda di otro: ku kara pa e 
pueblo i ku lomba pa e pueb- 
lo”. 
Sin embargo, den kontesta 


na e intrankilidat di un lektor, 
pader Fortea a ekspresá su 
opinion tokante e aspektonan 
positivo di selebrá misa ku kara 
pa e pueblo. 
· Misa ta sakrifisio, pero e 
ta tambe banquete Paskual. 
Misa por er komprendé komo 
e sena di sabbat di un famia (den 
e kaso aki spiritual) rònt di un 
mesa. E altar komo mesa di e 
Último Sena. Hesus a selebrá e 
ritonan ku e apóstolnan rònt di 
e mesa, no patras di dje. 
· Misa na prinsipio, durante 
siglonan, a ser selebrá ku kara 
pa e pueblo. Esaki ta konfirmá 
pa e gran kantidat di prueban- 
an. 
· Por mira kara di e saser- 
dote ta por no únikamente 
skucha su orashonnan, sino 
tambe ver e kara di e bon ward- 
adó. E kara di un virtuoso 
saserdote ta kombertí den un 


ikono di santidat. Bèrdat ta 
ku por mir’é pafó di misa, 
pero opserv’é den e mo- 
mento di adorashon ta por 
hasié den e momento mas 
sagrado: ora e ta resa na 
Tata,ora e ta risibí, ora e ta 
mishi ku e Misterio Eukarís- 
tiko. 


Finalmente, e saserdote ta 
splika ku “lo mihó ta ku ta 
eksistí dos forma banda di 
otro: ku kara pa e pueblo i 
ku lomba pa e pueblo. Kada 
un tin su propio simbolismo, 
nan dos ta formanan bon”. 
“I ta natural ku esun ta 


gusta mas di un manera i otro 
persona ta gusta e otro mas. 
Pero e selebrashon ku kara 
pa e pueblo ta un moda ko- 
mpletamente legítimo i rati- 
fiká dor di tradishon i prinsi- 
palmente dor di orígennan”, 
el a konkluí. 


José Antonio Fortea. 

ARUBA 
HULANDA 


HULANDA 
– 
Ta- 
bata djabièrnè mainta ku 
shofùr di un bùs di entre- 
ga a pasa sustu di su bida 
na Gronsveld na Lim- 
burg. Dor di un fout den 
kalkulashon, el a dal ku 
e bùs bon kargá kontra di 
un viadukto. E bùs yená 
ku èrko, a keda komple- 
tamente destruí. 


Bùs di entrega kompletamente destruí 


HULANDA – E kan- 
dela feros ku a destruí un 
depósito djaweps na Indus- 
trieweg na Westknollen- 
dam, segun polis posible- 
mente ta okashoná dor di 
un laboratorio di droga. 


Tabatin mester di un 
otro vehíkulo di entrega 
pa bin buska e karga- 
mentu. Banda di sustu, e 
shofùr ta bon. 
Na promé bista parse 
ku e viadukto no a haña 
daño, pero esaki mes- 
ter sali na kla ainda des- 
pues di investigashon di 
ekspertonan. 


Laboratorio di droga na kandela 


Ningun persona a resultá 
heridá. 
Brantwer tabata henter 
mèrdia 
kombatiendo 
e 
kandela. Segun e region di 
siguridat, tabatin tambe un 
eksploshon den e depósito 


despues ku e kandela a orig- 
iná. Despues di e kandela a 
haña restu di un laboratorio 
di droga den e depósito i 
materia peligroso. 
Polis ta sospechá ku 
probablemente durante un 


proseso di produkshon di 
droga algu a bai robes dor 
di kua e kandela a originá. 
Reshèrshe ta hasiendo in- 
vestigashon. 
Segun bisiñanan, den e 
depósito kaminda e labora- 
torio di droga tabata, sola- 
mente durante fin di siman 
tabatin hende i e bentana- 
nan semper tabata blindá. 
Banda di e laboratorio di 
droga, tin tambe un empre- 
sa di outo i depósito di biña 
di Rijkhoff, ku tin un bar di 
biña na Wormerveer. 
E stòk a kima kompleto, 
un trahadó di e tienda a bisa, 
un sla duru pa e doñonan. E 
tampoko no tin idea kiko ta 
orígen di e kandela. 


Produkshon di droga 
ketu bai ta un problema 
grandi na Noord-Holland. 
No solamente e kantidat 
di plantashon di mariwana 
ta oumentá, pero tambe 
tin oumento di e kantidat 
di laboratorio di droga den 
kua ta produsí droga ma- 
nera XTC i anfetaminia. 
Asina na 2019 na sinku 
lokalidat a haña kímiko di 
droga i a desmantelá kuater 
laboratorio di droga sinté- 
tiko. Te medio novèmber 
2020, a demantelá 10 lokal- 
idat di produkshon di droga. 
I te na inisio di mart 2021 a 
desmantelá seis lokalidat di 
produkshon di droga i 15 
lokalidat di depósito. 


HULANDA – Un muhé 
di 75 aña djárason a pèrdè 
su bida den di un choke kon 
Muhé ta pèrdè bida despues di choke 


un trùk di karga riba e kru- 
sada Provincialeweg i Lep- 
enstraat na Krommenie. 


Esaki polis a konfirmá. 
Tokante e orígen di e ak- 
sidente ainda no ta masha 


konosí. Polis a laga sa ku e 
muhé tabata kanando. 
Polis a bai ku e shofùr di 


e trùk di karga despues di e 
aksidente pa interogashon. 
Entre tantu e ta bèk na kas. 
Polis ta hasiendo investi- 
gashon mas aleu pa haña sa 
kiko presisamente a pasa. 
Djis despues di e aksi- 
dente ayudo a bini for di 
tur skina pa e víktima, pero 
a resultá ku tabata lat. E 
muhé a fayesé na e sitio. 
Anteriormente polis a 
informá ku e muhé tabata 
riba un baiskel momentu 
di e choke, pero esaki a re- 
sultá di no ta e kaso. 
Polis a pensa tambe ku 
ta trata di un muhé di Alk- 
maar. Parse ku e ta biba na 
Krommenie. 

STATIA – Djabièrnè 
mainta Kolegio Ehekutivo 
a yama bon biní na Rich- 
ard Gittens na aeropuerto, 
despues di su buelo inou- 


Buelo inougural pilot Gittens 


ARUBA 
STATIA/SABA/ST. MAARTEN 


gural pa Statia. 
Resientemente Winair e 
reklutá Gittens komo pilot. 
Anteriormente e tabata tra- 
ha na aeropuerto di Kòrsou 


komo kontròl di tráfi ko 
aéreo. 
Richard ta yu di e ante- 
rior gezaghebber di Statia, 
Hyden Gittens. 


ST. MAARTEN – 
Djamars 23 di novèmber 
den oranan di mèrdia a 
tuma lugá un reunion en- 
tre Kuerpo Polisial di St. 
Maarten i miembronan 
di Indian Merchants As- 
sociation (IMA), Philips- 
burg Promotional Board 
(PPB), Downtown TAXI 
Association, 
G.E.B.E, 
Tour busses association, 
V.R.O.M.I, Dutch Sxm 
United Bus Drivers As- 
sociation i Harbor cab as- 


Enkuentro ku 
partnernan 


sociation. 
Durante e reunion a 
diskutí tokante e kalènder 
di aktividat, evento i tra- 
bou ku lo tuma lugá du- 
rante e temporada di di- 
anan di fi esta. 
Tur partner presente a 
pasa riba e detayenan pa 
e temporada benidero pa 
sigurá ku nan tur ta riba 
mesun liña pa loke ta trata 
e regulashonnan i prose- 
duranan di siguridat na 
Philipsburg. 


SABA – Un delegashon 
di Konseho Insular di Saba 
a reuní ku gerente di Madu- 
ro & Curiel’s Bank (MCB) 
na Kòrsou anteriormente 
e siman akí, pa diskutí to- 
kante servisio bankario na 
Saba i e retonan pa kliente- 
nan di e isla komo resultado 
di e transishon di Wind- 
ward Islands Bank (WIB) 
pa MCB. 
Miembronan di Konseho 
Insular, Vito Charles i Carl 
Buncamper, kompañá pa 
sekretario, Akilah Leven- 
stone, djaluna 21 di novèm- 
ber a topa ku tres miembro 
di gerente di MCB i un 


asistente di maneho. 
Un di e mas resultado 
notabel di e reunion tabata 
pa MCB wak e opshon pa 
restablesé algun forma di 
presensia di e banko na 
Saba. 
Un brènch permanente 
no ta mashá gustá, a konta e 
delegashon di Saba, pero ta 
konsiderando otro format- 
nan manera un konsepto di 
tienda kaminda klientenan 
di Saba ketu bai por haña 
servisio di un empleado di 
MCB físiko presente. 
Di akuerdo ku miem- 
bro di Konseho Insular, 
Charles, gerente di MCB 


ta konsiente ku tabatin si- 
erto kosnan no a bai bon 
den e transishon di WIB i 
MCB na Saba. “E banko 
ta risibí hopi yamada den e 
proseso i realmente ta habri 
nan wowo kon ta atendé 
ku klientenan loyal. Debí 
na e loyalidat akí MCB ta 
hasiendo posibel kon ta e 
mihó manera pa sirbi klien- 
tenan di Saba den futuro. 
Pronto gerente di MCB lo 
tuma e desishon pa resta- 
blesé presensia di e banko 
na Saba. Nan ta konsiente 
ku mester hasi algu,” kon- 
sehal Charles a bisa. 


Supestimá 
E banko ta supestimá 
ku hende a keda momentu 
ku nan a bandoná Saba na 
2018. E banko ta reevaluá 
su partida for di Saba i ta 


mira pa dilanti kon por 
restablesé 
su 
presensia, 
miembro di Konseho In- 
sular Buncamper a bisa. 
MCB a bisa e delegashon 
ku e banko ta trahando riba 
diligensia pa mitigá e pro- 
blemanan ku e transishon. 
E problemanan pa de- 
positá plaka kèsh, e asun- 
tunan en general ku klien- 
tenan di Saba ta konfrontá 
i e difi kultat pa haña ser- 
visio na Saba, tambe a keda 
diskutí durante e enkuentro 
ku gerente di MCB. Tambe 
nos a trese dilanti e asuntu 
di e ATM ku hopi biá no 
ta funshoná. E limitashon 
na plaka kèsh i reklamo 
pa hasi negoshi riba e isla, 
Charles a bisa. 
Transferensia 
bankario 
Un otro asuntu ku a 


bini dilanti ta e molèster 
pa klientenan momentu di 
transferensia di plaka entre 
bankonan. Gerente di MCB 
a splika ku e difi kultatnan 
ku transferensia instantá- 
neo kaminda no nesesa- 
riamente ta un problema ku 
MCB, pero ku otro institu- 
tonan fi nansiero ku ketu bai 
ta implementando na nan 
fi nal. 
Tambe a diskutí e buraku 
di hipotek, meskos tambe e 
introdukshon di teknologia 
moderno pa fasilitá pago 
mas fásil i hasi posibel pa 
klientenan risibí plaka kèsh 
bèk na tienda. “Nos a en- 
fatisá riba e nesesidat pa 
servisio bankario moderno 
mihó. I nos ta spera ku lo 
ekspandé servisio online i 
mehorá esaki,” Buncamper 
a bisa. 


Tokante asuntunan bankario 
Konseho Insular a reuní ku MCB 

ORANJESTAD -- Dia- 
mars 22 di november du- 
rante un evento special den 
Sala di John F. Kennedy 
Education Center, minis- 
terio di cultura a organisa 
un bunita evento caminda 
a reconoce 6 baluarte musi- 
cal di nos Pais Aruba. 
Prome cu e reconoci- 
mento a tuma luga Min- 
ister Xiomara Maduro a 
hiba palabra caminda ela 
yama un bon bini special 
na nos musico- y cantan- 
tenan, nos artistanan lo- 
cal sr. Victor Camacho, sr. 
Hyacintho (Casin) Giel, 
sra. Gina Werleman, señora 
y representante di Sr. Felix 
(Chucho) Hoek, sr. Roland 
(Chicho) Kock , sr. Cesar 
Olarte y sr. Ivan Quandus y 
tur nan respectivo famia y 
amistadnan presente. 
E mandatario a expresa 
palabra di felicitacion na 
cada musico riba nan gran 
dia, Dia internacional di 
Musica na honor di Santa 
Cecilia, patrona di musi- 
conan. 
Musica ta e idioma uni- 
versal y sin musico y can- 
tante no tin obra musical. 
Durante 
su 
discurso 
Minister Maduro a trece 
dilanti cu musica ta hopi 
importante den nos bida. E 
ta e idioma universal di nos 
alma cu ta genera sentimen- 
to y lanta emocion. Musica 
ta manera magia, e ta haci 
nos recorda personanan of 
momentonan unico. Mu- 
sica tin e poder inmenso di 
conecta hende di diferente 
cultura y uni comunidad. Y 
e musico y cantante ta es- 
encial pa comparti e bunita 
regalo di musica, pasobra 
sin musico y cantante no tin 
obra musical. 
Nos Pais aunke e ta 
chikito na tamaño, e ta 
grandi na talento. Esey ta 
danki na boso musico y 
cantante cu a sa di deleita 
nos Pais cu boso talento 
unico y impresionante. 
E mandatario a sigui 


Riba dia di Santa Cecilia 
Rekonocementu pa seis baluarte musical 


trece dilanti cu pa e motibo 
aki riba Dia Internacional 
di musico, pa su persona ta 
un honor como Minister di 
Cultura pa celebra e oca- 
sion aki hunto cu e musi- 
conan den compania di nan 
famia y sernan keri. Ta mas 
importante ainda pa recon- 
oce cada musico pa nan cre- 
atividad y talento pa educa 
y entretene nos comunidad 
y contribui na enrikece nos 
cultura musical. 
Minister Xiomara Mad- 
uro a dedica algun palabra 
na nos baluartenan musical, 
den orden alfabetico: 


Victor Camacho 
Sr. Victor Nicolas Cama- 
cho, ta pianista cu a repre- 
senta Aruba den varios pais 
internacionalmente y tambe 
a toca deleitando nos bishi- 
tantenan di exterior den 
varios hotel local. Actual- 
mente e ta solo pianist na 
Riu Palace Hotel. 
Sr. Camacho tambe a 
composita y aregla obranan 
pa Voz-I-Landia Escolar y 
a produci varios disco hon- 
rando sr. Rufo Wever y sr. 
Padu Lampe tur dos den fe- 
liz memoria. Victor tambe 
a toca hunto cu Savaneta 
Steelpan na Cas di Cultura 
na aña 1965 pa nos ex Reina 
Juliana y Prins Bernard tur 
dos den feliz memoria. 


Hyacintho Giel 
Sr. Hyacintho (Casin) 
Giel, como musico ta to- 
cado di guitara y piano. Y 
como cantante, e ta can- 
tante di ranchera y bolero. 
Casin a lanta su mesun 
banda ‘Cassenger Sweet 
Band’ y ta miembro y co- 
fundador di varios banda 
na Aruba manera Super 
Combo Casino y Triple S. 
Ademas di ta miembro y 
co-fundador, Casin ta com- 
positor di mayoria di e can- 
cionnan di Doble Sabor. 
Casin den temporada di 
carnaval tambe ta participa 
como compositor den Fes- 


tival di Tumba. Casin Giel: 
pa semper Aruba su prome 
Rey di Tumba. 


Felix Hoek 
Sr. 
Felix 
(Chucho) 
Hoek, a wordo representa 
pa su sra. Gina Werleman. 
Chucho como musico a 
aregla y compone pa varios 
cantante y banda. 
Chucho ta conoci tambe 
pa aregla y compone jingle 
pa varios organisacion y 
compania. Chucho tabata 
integrante y a dirigi dife- 
rente banda musical y a 
acompaña varios banda den 
festival- y conciertonan. 
Chucho tabata docente di 
guitara clasico y electro- 
nico y baho. Tambe, ela 
duna les di teoria di har- 
monia, areglo y solfeo y ta 
actualmente e director di 
Stichting Arubaanse Muz- 
iekschool/Scol di Musica 
Rufo Wever. 


Roland Kock 
Sr. 
Roland 
Naricisio 
(Chicho) Kock, su carera 
musical ta como tocado den 
banda y steelband. Chicho 
ta toca varios instrumen- 
to manera baho, guitara, 
drum, conga y timbal. Un 
musico cu a toca den ban- 
da, na hotel y hasta den 
steelband. Ela toca cu hopi 
cantantenan renombra local 
y internacional. 
Tambe Chicho tabata 
toca baho y canta den coro 
di Sensacion del Caribe. 


Cesar Olarte 
Sr. Cesar Olarte ta bini 


di un generacion di fami- 
anan musical y a crece den 
ambiente di musica ranch- 
era hunto cu e grupo Maria- 
chi Perla de Aruba. 
For di edad hoben Cesar 
a domina genero di musica 
manera R&B urbano y a 
deleita publiconan local y 
internacional. Cesar a gana 
varios premio entre otro un 
Grammy Latino cu e pro- 
duccion di Chichi Peralta y 
Son Familia. 


Ivan Quandus 
Sr. Ivan Quandus, to- 
cado di guitara, steelpan y 
guitara bass. Ivan hunto cu 
sr. Carlos Bislip, sr. Delbert 
Bernabela ta forma parti di 
trio di jazz, the Aruba Art 
Ensemble. 
Ivan a toca tambe na 
diferente jazz festival local, 
den region y internaciona- 
lmente. Ivan a forma parti 
como basista di varios ban- 
da cu a duna presentacion 
den hotelnan local. 
Minister di Cultura a 
menciona durante su dis- 
curso cu e carera musical 
di cada un di e 6 musi- 
conan aki ta impresionante, 
locual a wordo treci dilanti 
ta djis un parti chikito di 
nan trayectoria musical. E 
mandatario a conta cu su 
mes persona gusta musica 
masha hopi. Tur mainta y 
anochi e ta scucha musica 
y tin ora e ta baila tambe. 
Na trabou tambe e ta gusta 
pone musica, sigur despues 
di un dia hopi pisa, musica 
ta relaha su persona hopi. 


Reconocemento 
Na nomber di Gobierno 
y Pueblo di Aruba, como 
Minister di Cultura ela 
gradici cada un di e musi- 
conan pa nan obranan mae- 
stral. Obranan cu a toca, 
inspira y a contribui na en- 
rikece nos herencia cultural 
musical. E mandatario a ex- 
presa palabra di danki na e 
musiconan pa ta digno em- 
bahador di nos idioma Pa- 
piamento y danki tambe pa 
expone nos cultura y pro- 
move nomber di nos Pais 
Aruba den exterior por me- 
dio di nan talento musical. 
Victor, Casin, Chucho, 
Chicho, Cesar, y Ivan, un 
danki di curason pa boso 
tremendo contribucion na 
cultura di nos Pais tabata 
palabranan di Minister Xio- 
mara Maduro. 
Alabes ela pidi pa Dios 
sigui bendiciona nos musi- 
conan cu hopi talento mas 
pa por sigui crea mas ob- 
ranan musical, comparti 
nan creatividad, talento y 
obra y sigui contribui na 
nos cultura musical y con- 
tinua representa nos Pais 
Aruba riba tarimanan inter- 
nacional. 
Na finl di su discurso 
Minister Xiomara Maduro 
a yama sr. Victor Camacho, 
sr. Hyacintho (Casin) Giel, 
representante di Sr. Felix 
(Chucho Hoek), sr. Roland 
(Chicho) Kock, sr. Cesar 
Olarte y sr. Ivan Quandus 
padilanti pa nan por a ricibi 
un bunita Reconocemento. 

ORANJESTAD -- Dia- 
mars algo prome cu meya- 
nochi radarkamer a detecta 
un boto cu a crusa den awa 
teritorial di Aruba. E boto 
ta procedente di Venezuela. 
Radarkamer a informa per- 
sonal di Kustwacht y tambe 
a mobilisa helicopter di po- 
lis. 


ORANJESTAD -- Den 
Reino Hulandes tin dialo- 
go riba e topico di Sclavi- 
tud. Diaranson na Corsou 
e Paisnan den Reino ta bin 
hunto pa reuni riba e topico 
aki relata na e despensa y 
reparacion cu Gobierno di 
Hulanda kier bay duna pa 
e daño haci cu e negoshi di 
sclavitud den Reino Hulan- 
des. 
Otro aña dia 1 di juli ta 
conmemora e 160 aña cu a 
aboli sclavitud den Reino y 
ta importante pa nos dialo- 
ga riba kico un despensa lo 
significa pa Aruba y e otro 
Paisnan den Reino Hulan- 
des y tambe di ki manera lo 


Shete indocumentado deteni 


Patruya di San Nocolas 
como tambe K-9 a mobil- 
isa pa asina controla den e 
area na tera. Kustwacht a 
persigui e boto, unda esnan 
riba e boto lo mester a tira 
pakete den lama. 
E boto a wordo intercep- 
ta pa Kustwacht y a detene 
un total di 7 ilegal. 


Aruba ta participa na dialogo riba sclavitud 


por repara e daño haci asina 
hopi tempo pasa. 
Minister Maduro ta in- 
forma cu Aruba tambe ta 
participa den e dialogo aki 
na Corsou y ta wordo rep- 
resenta pa sr. Luc Alofs, 
sr. Dimitri Halley, sr. Clif- 
ford Rosa y sra. Shanoulle 
Bikker. Nan lo reuni cu e 
representantenan di e otro 
Paisnan hunto cu Secretario 
di Estado Van Huffelen riba 
e topico aki. E mandatario 
ta enfatisa cu ta importante 
pa nos bishita nos historia, 
puntra nos mes dicon esaki 
a pasa y percura pa den e 
presente kita locual ainda a 
resta di e periodo scur aki 


di nos historia comparti. 
Cada un Pais mester pone 
un spiel su dilanti y cada 
Pais mester dicidi pa nan 
mes con nan kier mira un 
reparacion tuma luga. 


18 
Djasabra 26 novèmber 2022 


ARUBA 
KÒRSOU 


WILLEMSTAD – De- 
bora Eendracht a lansa e si- 
man aki e kansion ‘Pasku ta 
yegando’, un komposishon 
di Charcel Lak, Reuben van 
Lierop i Debora mes. 


Debora ta lansa ‘Pasku ta yegando’ 


E músika ta na enkargo 
di Reuben van Lierop. 
E kansion aki ta enfatisá 
riba preparashon di e gran 
selebrashon di Pasku, sin 
lubidá e esensia i nifikashon 


real ku Kristu Hesus a bini 
na mundu pa nos haña sal- 
bashon. 
Pa mas informashon por 
bèl na +5999 697-1397. 


WILLEMSTAD— Den 
e periodo di 14 novèm- 
ber pa 20 novèmber 2022, 
polis a registrá i a analisá 
e siguiente aktividatnan 
kriminal. 
Atrako 
Den e periodo ariba men- 
shoná, a registrá 2 kaso di 
atrako. E atrakonan a tuma 
lugá 20.17’or pa 21.55’or. 
Ta trata aki di atrakonan ku 
a tuma lugá na Triangelweg 


Análisis di krímennan di impakto haltu 


i Seru Loraweg. 


Ladronisia di vehíkulo 
Tabatin 2 kaso di la- 
dronisia di vehíkulo. Un 
a keda na solamente in- 
tento. A registrá e kasonan 
aki entre entre 01.31’or pa 
01.33’or i nan a tuma lugá 
na Witteweg i Veeris 


Kiebro den kas 
Polis a registrá 6 kiebro 


den kas. E kiebronan aki 
a tuma lugá riba entre 
09.00’or pa 15.00’or en- 
tre 19.00’or pa 23.00’or. 
Sitionan unda a registrá e 
kiebronan tabata Kaya Kle- 
konchi, Ronde Klip (2x), 
Seru Fortunaweg, Kaya 
Brassavola, Kaya Ernst A. I 
Augustu Gressman 


Kiebro den negoshi 
A konfirmá 1 kiebro den 


negoshi ku a tuma luga al- 
rededor di 10.24’or na Sa- 
liña Abou. 


Kiebro den/na outo 
Tabatin 6 kiebro den 
outo, ku a tuma lugá 
for di entre 07.00’or pa 
12.00’or/18:00 pa 22:00. A 
registrá kiebro na 
Nilda Pintostraat, Co- 
lombiaweg, Kaya Wawa 
Scholtsz, Playa Canoa, In- 


dianaweg i Van De Brand- 
hofstraat. 
Violensia relashonal 
Un total di 4 kaso po- 
lis mester a atendé kuné. 
A registro e kasonan en- 
tre 04.00’or pa 06.00’or 
/ 20.00’or pa 23.00’or. 
Áreanan kaminda ku polis 
mester a duna asistensia ta- 
bata na Montaña Rey, Seru 
Lora, Montaña Abou, Ma- 
rie Pampoen. 


WILLEMSTAD 
– 
Promé Minister sr. Gil- 
mar Pisas ta na Repúblika 
di Sürnam en konekshon 
ku selebrashon di e di 47 
aniversario di Indenpen- 
densia di Repúblika di 
Sürnam. 
E seremonia i Parada 
di Desfíle a tuma lugá dia 
25 di novèmber ulrim. 
Promé Minister sr. Pi- 
sas huntu ku Minister di 
Enseñansa, Siensia, Kul- 
tura i Deporte sr. Sithree 
van Heydoorn a bishitá 
su Ekselensia Presidente 
di Repúblika di Sürnam 
sr. Chandrikapersad San- 
tokhi dia 24 di novèmber 
2022 na Palasio Presiden- 
sial na Sürnam. 
Durante di e bishita aki 
tabata presente tambe sr. 
Albert Ramdin (Minister 
van Buitenlandse Zaken, 
Internationale 
Business 
en Internationale Samen- 
werking) i sra. Dr. Ma- 


Promé Minister a bishitá Repúblika di Sürnam 


rie Levens (Minister van 
Onderwijs, Wetenschap 
en Cultuur). 
Den e kombersashon 
ku a hiba a elaborá riba e 
temanan ku ya a kumin- 
sá atendé durante Promé 
Minister sr. Pisas su en- 
kuentro ku su ekselensia 
na New York último. 
Algun di e temanan 
aki tabata e.o. Kòrsou 
komo miembro asosiá 
di CARICOM, lo bai 
aselerá e proseso pa hasi 
negoshi entre Sürnam 
i Kòrsou (sektor privá, 
sektor tékniko, Kama- 
ra di Komersio i sektor 
di Agrikultura), Cargo 
(transporte áreo i Marí- 
timo), Gas i Petroli, ense- 
ñansa i fortifiká e laso di 
koperashon entre Sürnam 
i Kòrsou riba diferente 
área. A hasi palabrashon- 
nan konkreto pa por 
kristalisá i firma e akuer- 
donan nesesario. 

KRALENDIJK -- Un 
hòmber di 85 aña a disi- 
dí kumpra un televishon 
grandi nobo, pasobra e ke 
wak mundial den un forma 
kómodo i plasentero. Su 
nieta, Vanessa, a kompartí e 
desishon aki riba su kuenta 
di Twitter, ya ku su tionan 
a reklamo e invershon i de- 


Pa wak mundial 
Famia ta konmoví welo ku televishon nobo 


sishon di su welo. 
Pero e nieta a bolbe re- 
marká, ku e tionan no a 
rabia pa e invershon hasí, 
sino ku nan a rabia pasobra 
e welo no a pone e televi- 
shon na e lugá indiká. 
Despues di tantu dis- 
kushon i bai bin, e welo a 
bisa: “Esaki lo ta mi último 


mundial ku mi lo wak.” 
E nieta a pone un potrèt 
di su welo mirando e pro- 
mé wega di mundial, unda 
e welo a bisti un t-shirt di 
su ekipo preferí Ecuador, di 
kua e presidente di su pais, 
Guillermo Lasso, a regal’é. 
E potrèt akí a resultá den 
un éksito i a bai viral. 


20 
Djasabra 26 novèmber 2022 
20 


Kisas e departamento konserní no tabata sa, pero despues di publikashon di un foto riba Facebook, a remediá e situashon peligroso. Ta trata 
aki di un poste di betòn riba Malekon, djis pegá ku oﬁ sina di Duana. E semènt a kita for di e poste i e herunan a sali. Despues di e publikashon, 
a pone un pipa di pvc i a yena esaki ku betòn, un solushon temporal, pero ta evitá kualke inkonbeniensia. 


Bon trabou 


